b'\n_START_ARTICLE_\nLeopoldo Salcedo\n_START_SECTION_\nSariling buhay\n_START_PARAGRAPH_\nAnak niya sina Yvonne Salcedo-Jones at Edgar Salcedo at labindalawang iba pa sa limang naging kabiyak.\n_START_SECTION_\nLarangan\n_START_PARAGRAPH_\nHindi naging madali kay Leopoldo Salcedo ang pagpasok sa pelikula, nagsuot muna siya sa butas ng karayom para bago niya maabot ang tugatog ng kanyang kasikatan._NEWLINE_Lumabas siya bilang ekstra sa pelikulang Sawing Palad at nasundan pa iyon ng Ang Itinapon noong 1936.  Hindi pa siya gaanong napansin hanggang kontratahin siya ng Filippine Pictures at gawin ang limang kontratang pelikula ang Ligaw na Bituin, Kalapating Puti, Dalagang Silangan, Biyaya ni Bathala at Anak ng Hinagpis at ang kanyang papel ay pawang suporta lamang sa mga bigating artista sa pelikula._NEWLINE_Hanggang sa noong 1940 ay ipagkatiwala sa kanya ng pelikulang hango sa tunay na buhay ang Sakay ay doon na nagsimulang mapansin ang kanyang pagganap na de-kalidad, ito ay pumutok sa takilya hnaggang sa nakagawa pa siya ng isang dosenang pelikula sa loob lamang ng dalawang taon bago magkagiyera._NEWLINE_Kinuha ng LVN Pictures ang kanyang serbisyo para itambal sa pinagmamalaki ng kompanya na si Mila del Sol ang Mabangong Bulaklak. Kung tutusin ay mas marami siyang nagawang pelikula sa LVN kumpara sa Sampaguita Pictures._NEWLINE_Si Pol Salcedo ay nagtatag ng sarili niyang kompanya ang LGS Production at lima lamang ang nagawa niyon ito ay ang Kambal na Lihim, Parole kasama si Paraluman, Divisoria..Quiapo... kabituin si Gloria Sevilla, Tampalasan,Highway 54 at Mr. Dupong._NEWLINE_Sa bakuran ng Sampaguita Pictures, tatlo lamang ang kanyang nagawa at ito ay ang Katawang Lupa kabituin si Lolita Rodriguez, Sandra kapareha si Carmen Rosales noong 1959 at Anak ni Kamagong, kung saan kasama niya ang anak na si Edgar Salcedo, noong 1964._NEWLINE_Una niyang idinirihe ang pelikulang Sierra Madre ng LVN Pictures noong 1949.'